Държавен вестник, бр. 6, 2007 г., стр. 41

Б Р О Й  6
Д Ъ Р Ж А В Е Н   В Е С Т Н И К
С Т Р .  41
МИНИСТЕРСТВО НА
РЕГИОНАЛНОТО РАЗВИТИЕ
И БЛАГОУСТРОЙСТВОТО
МИНИСТЕРСТВО НА
ЗДРАВЕОПАЗВАНЕТО
МИНИСТЕРСТВО НА
ВЪТРЕШНИТЕ РАБОТИ
МИНИСТЕРСТВО НА ОКОЛНАТА
СРЕДА И ВОДИТЕ
НАРЕДБА № 4
от 27 декември 2006 г.
за ограничаване на вредния шум чрез шумо-
изолиране на сградите при тяхното проекти-
ране и за правилата и нормите при изпълне-
нието на строежите по отношение на шума,
излъчван по време на строителството
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят:
1. техническите изисквания за защита от шум
на сградите при проектирането им;
2. техническите правила за изпълнение на
строителните и монтажните работи (СМР),
чрез които се осъществява защитата от шум в
сградите;
3. техническите правила и норми за извърш-
ване на СМР при изпълнението на строежите
по отношение на шума в околната среда;
4. изискванията към инвестиционния про-
ект на строежа.
Чл. 2. (1) Наредбата се прилага при проекти-
ране и изпълнение на жилищни сгради и на
сгради за обществено обслужване в областта на
здравеопазването, образованието, културата и
изкуството, търговията, общественото хранене,
хотелиерството и услугите, административни и
производствени сгради.
(2) Изискванията на наредбата за огранича-
ване на шума, излъчван при изпълнението на
СМР, се прилагат за всички строежи.
Чл. 3. (1) Изискванията на наредбата се от-
насят при проектиране и изпълнение на нови
сгради, както и при реконструкция, основно
обновяване, основен ремонт и преустройство
на съществуващи сгради.
(2) При проектирането на помещения със
специално предназначение, като стрелбища,
студия, зали за музика, говор, многофункцио-
нални зали и др. могат да се прилагат изисква-
нията на тази наредба и на специфични норма-
тивни актове и документи (по отношение на
отразения шум).
(3) Изискванията на наредбата не се отнасят
за източници на инфра- и ултразвук.
Чл. 4. Наредбата се прилага едновременно
с изискванията на нормативните актове за
обема и съдържанието на устройствените схе-
ми и планове, за правила и нормативи за уст-
ройство на отделните видове територии и уст-
ройствени зони, за противопожарните строи-
телно-технически норми, за техническите изис-
квания към продуктите, за защита от шума в
околната среда и за здравословни и безопасни
условия на труд.
Чл. 5. Сградите по чл. 2, ал. 1 се планират,
проектират и изпълняват по такъв начин, че
шумът, достигащ до обитателите им или до
хората в близост до тях, да не надвишава нива-
та, които застрашават тяхното здраве, почивка
и нормални условия на труд.
Чл. 6. (1) Граничните стойности на показа-
телите за шум в dBА в различните територии и
устройствени зони в урбанизираните територии
и извън тях се определят съгласно табл. 2 на
приложение № 2 от Наредба № 6 от 2006 г. за
показателите за шум в околната среда, отчита-
щи степента на дискомфорт през различните
части на денонощието, граничните стойности
на показателите за шум в околната среда, мето-
дите за оценка на стойностите на показателите
за шум и на вредните ефекти от шума върху
здравето на населението (ДВ, бр. 58 от 2006 г.).
(2) Граничните стойности на нивото на шум
в dBА в помещения на жилищни и обществени
сгради се определят съгласно табл. 1 на прило-
жение № 2 от Наредба № 6 от 2006 г.
(3) Граничните стойности на експозицията
на шум в dBА за защита на работещите при
рискове, свързани с експозиция на шум, се оп-
ределят съгласно Наредба № 6 от 2005 г. за
минималните изисквания за осигуряване на
здравето и безопасността на работещите при
рискове, свързани с експозиция на шум (ДВ,
бр. 70 от 2005 г.).
Чл. 7. (1) Шумовите характеристики на маши-
ните и технологичното оборудване в dBА при
проектиране на защитата от шум се определят
от производителите им, а когато не са опреде-
лени, същите се установяват чрез измерване от
специализирани лаборатории.
(2) Еквивалентното ниво на шум в dBА от
автомобилния, железопътния и въздушния тран-
спорт, както и показателите за шум в околната
среда, отчитащи степента на дискомфорт през
различните периоди на денонощието, се опре-
делят съгласно приложение № 3  от Наредба № 6
от 2006 г.
Чл. 8. (1) Продуктите, които имат технически
характеристики, свързани с изискванията за шума,
се предвиждат в инвестиционните проекти и се
влагат в строежите след оценено съответствие по
реда на наредбите по чл. 7 от Закона за техничес-
ките изисквания към продуктите (ЗТИП).
(2) Не се допуска влагането в строежите на
продукти, без да е оценено съответствието им
съгласно ал. 1.